র্দো-র্জে-ব্রাগ বৌদ্ধবিহার

র্দো-র্জে-ব্রাগ বৌদ্ধবিহার (তিব্বতি: རྡོ་རྗེ་བྲག་དགོན་པ།, ওয়াইলি: rdo rje brag dgon pa) বা থুব-ব্স্তান-র্দো-র্জে-ব্রাগ-এ-বাম-ল্চোগ-স্গার (তিব্বতি: ཐུབ་བསྟན་རྡོ་རྗེ་བྲག་ཨེ་ཝཾ་ལྕོག་སྒར་, ওয়াইলি: thub bstan rdo rje brag e wam lcog sgar) দক্ষিণ মধ্য তিব্বতের ল্হো-কা অঞ্চলে অবস্থিত র্ন্যিং-মা ধর্মসম্প্রদায়ের ছয়টি প্রধান বৌদ্ধবিহারের অন্যতম একটি বিহার। এই বিহার রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান দ্বারা আবিষ্কৃত ব্যাং-গ্তের (ওয়াইলি: byang gter) বা উত্তর দিকের সম্পদ সম্বন্ধে শিক্ষাদানের জন্য বিখ্যাত ছিল। ইতিহাস লেগ্স-ল্দান-র্দো-র্জে ও ম্ঙ্গা'-রিস-পান-ছেন-পে-মা-দ্বাং-র্গ্যাল দুজনে মিলে ব্সাম-য়াস বৌদ্ধবিহারে এ-বাম-ল্চোগ-স্গার (ওয়াইলি: e waM lcog sgar) নামক একটি তান্ত্রিক সম্প্রদায়ের প্রতিষ্ঠা করেছিলেন এবং ব্ক্রা-শিস-স্তোব্স-র্গ্যাল এই সম্প্রদায়কে পরবর্তীকালে বাড়িয়ে তোলেন। মধ্য তিব্বত শাসনকারী গ্ত্সাং-পা রাজবংশের সঙ্গে সম্পর্কের অবনতি হলে ঙ্গাগ-গি-দ্বাং-পো এই সম্প্রদায়কে ব্রহ্মপুত্র নদের উত্তর তীরে সরিয়ে নিয়ে যান এবং ১৬৩২ খ্রিষ্টাব্দে সেখানে থুব-ব্স্তান-র্দো-র্জে-ব্রাগ-এ-বাম-ল্চোগ-স্গার (ওয়াইলি: thub bstan rdo rje brag e waM lcog sgar) বৌদ্ধবিহার প্রতিষ্ঠা করেন ও এই বিহারের প্রথম প্রধান হিসেবে অধিষ্ঠিত হন। পে-মা-'ফ্রিন-লাস নামক চতুর্থ র্দো-র্জে-ব্রাগ-রিগ-'দ্জিন-ছেন-পো এই বিহারের আয়তন বৃদ্ধি করেন। ১৭১৭ খ্রিষ্টাব্দে দ্জুঙ্গার মঙ্গোলদের একটি সেনাবাহিনী এই বিহার লুঠ করে। ১৭২০ খ্রিষ্টাব্দে সপ্তম দলাই লামা ব্স্কাল-ব্জাং-র্গ্যা-ম্ত্শো এবং কুন-ব্জাং-'গ্যের-মেদ-ল্হুন-গ্রুব নামক ষষ্ঠ র্দো-র্জে-ব্রাগ-রিগ-'দ্জিন-ছেন-পো এই বৌদ্ধবিহার পুনর্নির্মাণের ব্যবস্থা করেন। ১৯৬০-এর দশকে চীনের সাংস্কৃতিক বিপ্লবে এই বিহার সম্পূর্ণ রূপে ধ্বংসপ্রাপ্ত হওয়ার আগে এই বিহারে ২০০ জন ভিক্ষু বসবাস করতেন। পরবর্তীকালে থুব-ব্স্তান-'জিগ্স-মেদ-র্নাম-গ্রোল-র্গ্যা-ম্ত্শো নামক দশম র্দো-র্জে-ব্রাগ-রিগ-'দ্জিন-ছেন-পো এই বিহারকে ধীরে ধীরে সংস্কার সাধন করেন। প্রধানের তালিকা পাদটীকা তথ্যসূত্র আরো পড়ুন Kal Sang Gyal: Religionen in Tibet. 2004; আইএসবিএন ৭-৫০৮৫-০৪৩৭-২ (bei Google Books) Dowman (1988): The Power-Places of Central Tibet: The Pilgrim's Guide. Keith Dowman. Routledge & Kegan Paul, london & New York, pp. 205–213. Mayhew and Kohn (2005): Tibet. 4th Edition. Bradley Mayhew and Michael Kohn. Lonely Planet, p. 147. Osada, et al, (2004). Mapping the Tibetan World. Yukiyasu Osada, Gavin Allwright and Atushi Kanamaru. Kotan Publishing, Tokyo, pp. 97–98, 240. বহিঃসংযোগ Information about H.H. Taglung Kyabgon Tsetrul Thupten Gyaltsen Rinpoche Dorje Drak Monastery, Rigpa Wiki Dorje Drak, Tibetan Monastery Inventory